Na temelju članka 13. i 25. Odluke o javnim priznanjima općine Bol („Službeni glasnik“ općine Bol br. 4/09 i 7/09), Komisija za dodjelu javnih priznanja je predložila, a vijeće općine Bol je, na temelju članka 31. Odluke o javnim priznanjima, na /2024 sjednici dana . srpnja 2024. godine donijelo

**ODLUKU**

**o dodjeli javnog priznanja Godišnja nagrada općine Bol za 2024. godinu**

Članak 1.

Pojedinačno javno priznanje Godišnja nagrada općine Bol za 2024. godinu dodjeljuje se:

Elici Marinković za volontersku angažiranost na uređivanju, čišćenju i ukrašavanju župne crkve i prostora oko crkve.

Članak 2.

Elici Marinković se dodjeljuje Godišnja nagrada općine Bol u obliku povelje i novčana nagrada u iznosu od \_\_\_\_\_\_ €.

Članak 3.

Ova odluka stupa na snagu dan nakon objave u „Službenom glasniku“ općine Bol.

Obrazloženje:

Elica Marinković je volonterski angažirana na uređivanju, u čišćenju i ukrašavanju župne crkve i prostora oko crkve, a nadasve treba spomenuti njeno nemjerljivo sebedarje u organizaciji saniranja krova župne crkve.

Ona se trudi i oko nabavljanja cvijeća za uređenje crkve i prostora pred njom kad ustreba, a i namjenski za crkvu sadi cvijeće u svojem vrtu.

Organizira prikupljanje sredstva za kupovanje odora za ministrante, za obnovu tapetića u crkvi i sl.

Elica potiče svoje sumještane da sudjeluju u čišćenju i pripremanju crkve pred blagdane, bez očekivanja odaziva koji najčešće i bude minimalan.

Budućim da je župna crkva dio bolske povijesti i sadašnjosti, Eličinu predanost navedenom trebalo bi odvojiti od osobne joj vjerske pripadnosti jer njen trud jednako sjaji i njenim sumještanima, ali i brojnim gostima Bola koji s njima sudjeluju na misnim i drugim slavljima vezanim uz taj bolski prostor.

Naposljetku, veliki broj Boljana slavi blagdane u našoj crkvi, slavi krštenje, pričesti i krizme …, i pri tom se divi prigodnom uređenju za što je najčešće zaslužna sama naša samozatajna Elica koja s ljubavlju, vedrinom i bez ikakvih očekivanja, svima nama oplemenjuje važne životne trenutke.

Predsjednica vijeća:

Nataša Paleka Jakšić